ΓΡΑΠΤΗ ΕΡΩΤΗΣΗ P-3144/01

υποβολή: Carlos Coelho (PPE-DE) προς την Επιτροπή

(12 Νοεμβρίου 2001)

Θέμα: Καθυστερήσεις στη μεταφορά οδηγιών

Δίδοντας συνέχεια στην ερώτηση πουπέβαλα στην Επιτροπή τον Ιούνιο του παρελθόντος έτους και λαμβάνονταςπόψη πρόσφατες δηλώσεις που έγιναν δημοσία, σύμφωνα με τις οποίες η κατάσταση όσον αφορά τη μεταφορά των σχετικών με την εσωτερική αγορά οδηγιών ελάχιστα ή ουδόλως έχει αλλάξει και τα αποτελέσματα εξακολουθούν να είναι απογοητευτικά· δεδομένου ότι είναι λυπηρό η εναρμόνιση των οικονομιών των δεκαπέντε κρατών μελών να προχωρεί με τόσο βραδύ ρυθμό, γεγονός το οποίο απειλεί να αναχαιτίσει την ανταγωνιστικότητα της Ευρώπης στη συγκυρία επιβράδυνσης της παγκόσμιας οικονομίας·

Ανησυχώντας λόγω του ότι η χώρα μου, η Πορτογαλία, αναφέρθηκε ως ένα από τα κράτη μέλη που έχουν ολιγότερο συμμορφωθεί, εκτιμάται δε ότι στην Πορτογαλία δεν εφαρμόζεται άνω του 12 % της σχετικής με την εσωτερική αγορά νομοθεσίας·

Θα επιθυμούσα να μου δοθούν συγκριτικά στοιχεία σχετικά με την κατάσταση σε κάθε κράτος μέλος, στα οποία θα συμπεριλαμβάνεται ο αριθμός των οδηγιών των οποίων έχει καθυστερήσει η μεταφορά σε έκαστο κράτος μέλος.

Θα επιθυμούσα επίσης να μου διατεθεί κατάσταση των οδηγιών των οποίων η Πορτογαλία έχει καθυστερήσει τη μεταφορά.

Απάντηση του κ. Bolkestein εξ ονόματος της Επιτροπής

(7 Δεκεμβρίου 2001)

Η Επιτροπή δημοσιεύει πληροφορίες για την κατάσταση της μεταφοράς εκ μέρους των κρατών μελών των οδηγιών για την εσωτερική αγορά στον εξαμηνιαίο πίνακα αποτελεσμάτων της εσωτερικής αγοράς. Το τεύχος του Νοεμβρίου 2001 του πίνακα αποτελεσμάτων αποστέλλεται άμεσα στον αξιότιμο βουλευτή και στη Γενική Γραμματεία του Κοινοβουλίου και διατίθεται επίσης στη διεύθυνση: http://europa.eu.int/comm/internal_market/en/update/score/index.htm. Πληροφορίες σχετικά με τη μεταφορά όλων των κοινοτικών οδηγιών δημοσιεύονται στην ετήσια έκθεση της Επιτροπής σχετικά με τον έλεγχο της εφαρμογής του κοινοτικού δικαίου(1).

Στις 15 Οκτωβρίου 2001, το έλλειμμα της Πορτογαλίας όσον αφορά τη μεταφορά οδηγιών της εσωτερικής αγοράς ήταν 2,5 %. Με το αποτέλεσμα αυτό, πουπερβαίνει ελαφρώς τον κοινοτικό μέσο όρο του 2 %, η Πορτογαλία κατατάσσεται στη δέκατη θέση μεταξύ όλων των κρατών μελών. Παρ' όλο που βελτίωσε αρκετά τις επιδόσεις της κατά τη διάρκεια των τελευταίων δώδεκα μηνών, η Πορτογαλία πρέπει ακόμα να καταβάλει προσπάθειες ώστε να εκπληρώσει το στόχο που έθεσε το Ευρωπαϊκό Συμβούλιο για τη μεταφορά του 98,5 % ή περισσότερο όλων των οδηγιών εσωτερικής αγοράς έως το Ευρωπαϊκό Συμβούλιο της Βαρκελώνης (15/16 Μαρτίου 2002). Σήμερα, μόνο η Δανία, η Ισπανία, οι Κάτω Χώρες, η Φινλανδία και η Σουηδία εκπληρώνουν αυτόν τον στόχο.

Προς το παρόν, το 10 % των οδηγιών εσωτερικής αγοράς δεν έχουν μεταφερθεί ακόμα από όλα τα κράτη μέλη. Η Επιτροπή συμφωνεί με τον αξιότιμο βουλευτή ότι αυτός ο αποκαλούμενος παράγοντας κατακερματισμού μειώνει τον αντίκτυπο της εσωτερικής αγοράς όσον αφορά τις οικονομικές συνθήκες και τα δικαιώματα των πολιτών, δημιουργώντας περιττή νομική αβεβαιότητα. Τα κράτη μέλη είναι συνυπεύθυνα για την κατάσταση και πρέπει να καταβάλουν κοινές προσπάθειες, ώστε να τηρήσουν τις νομικέςποχρεώσεις που ανέλαβαν όταν εκδόθηκαν αυτές οι σημαντικές οδηγίες. Η Επιτροπή έχει κινήσει διαδικασίες επί παραβάσει για όλες τιςποθέσεις μη μεταφοράς.

Στον αξιότιμο βουλευτή και στη Γενική Γραμματεία του Κοινοβουλίου διαβιβάζεται επίσης κατάλογος των οδηγιών εσωτερικής αγοράς, για τις οποίες η Πορτογαλία δεν έχει ακόμα κοινοποιήσει στην Επιτροπή τα εθνικά μέτρα εφαρμογής Ο κατάλογος αυτός περιλαμβάνει τις τελευταίες πληροφορίες έως τις 20 Νοεμβρίου 2001.

(1) Δέκατη όγδοη έκθεση του 2000: COM(2001)309 τελικό. Τόμος I.